钦定古今图书集成/理学汇编/文学典/第056卷 > 朱庆馀
## 钦定古今图书集成/理学汇编/文学典/第056卷 > 朱庆馀

按：《全唐诗话》，庆馀遇水部郎中张籍知音，索庆馀新
旧篇，择留二十六章，置之怀袖而推赞之。时人以籍
重名，皆缮录讽咏，遂登科。庆馀作《闺意》一篇以献曰：
“洞房昨夜停红烛，待晓堂前拜舅姑。妆罢低声问夫
婿，画眉深浅入时无？”籍酬之曰：“越女新妆出镜心，自
知明艳更沉吟。齐纨未足时人贵，一曲菱歌敌万金。”
由是朱之诗名流于海内矣。